FK Turbina Jablanica

**Fudbalski klub Turbina Jablanica** je nogometni klub iz Jablanice, Bosna i Hercegovina. Takmiči se u Drugoj nogometnoj ligi Federacije Bosne i Hercegovine - Jug.

## Historija 
FK Turbina iz Jablanice osnovan je u ljeto 1924. godine pod nazivom *Radnički sportski klub Plasa* i spada u red najstarijih klubova u Bosni i Hercegovini.
Osnovali su ga sindikalni i lijevo orijentisani članovi i simpatizeri Komunističke partije Jugoslavije iz Mostara: Hamo Mićijević, Neđa Bitanga, Gojko Vuković, i Pero Bilić iz Jablanice. Oni su dvije godine ranije u Mostaru osnovali FK Velež, a 1920 godine je u Ostrošcu kod Jablanice zvanično osnovan fudbalski klub pod imenom "Radnički športski klub" (RŠK). Kao početak djelovanja kluba RŠK "Plasa” uzima se odigravanje dvije zvanične utakmice sa "Slobodom" iz Konjica na Halilhodžića ledini na Bokulji. Klub je svoju aktivnost sprovodio odigravanjem prijateljskih utakmica sa klubovima iz okruženja i uglavnom je okupljao željezničke radnike i članove sokolskih udruženja. U ovom razdoblju RŠK "Plasa" nije imao stalnu organizacionu strukturu.

Već 1947. i 1948. godine Klub se raktivira i mijenja ime u FK "Prenj", a zatim FK Turbina, obzirom na to da su započeti poslovi oko izgradnje Hidroelektrane na Neretvi. FK Turbina je u razdoblju poslije Drugog svjetskog rata igrala u raznim ligama, a najčešće u hercegovačkoj zoni i međuregionalnim ligama. Dva puta je igrala finalne utakmice za plasman u Republičku ligu Bosne i Hercegovine.
FK Turbina je u svojoj historiji vrlo često plaćala danak industrijalizaciji, tako da je morala da mijenja sjedište i objekte, a bilo je perioda kao što je 1968-71. kad je klub prekinuo aktivnost zbog izgradnje razvodnog postrojenja HE Rama, na starom igralištu Bokulja. Tek 1971. godine izgradnjom novog "Gradskog” stadiona, FK Turbina je trajno riješila pitanje igrališta. Za vrijeme rata u Bosni i Hercegovini, na području Jablanice se aktivno igrao fudbal, a prva utakmica reprezentativnih selekcija pod okriljen Nogometnog saveza Bosne i Hercegovine odigrana je u Jablanici 1994. godine. U sezonama 1995-96 i 1996-97. godine FK Turbina je bila član Premijer lige Bosne i Hercegovine. Nakon "izbacivanja" iz lige od strane FK Sarajevo i čelnika Nogometnog saveza Bosne i Hercegovine, klub se dvije sezone takmičio u Prvoj ligi, a trenutno se takmiči u Drugoj ligi Bosne i Hercegovine, grupa Jug.
Najveći uspjeh kluba je osvajanje Druge lige FBiH - Jug u sezoni 2013/14. Tradicionalne boje kluba su zelena i bijela. Domaće utakmice igra na Gradskom stadionu u Jablanici.
Jablanica i Turbina su oduvijek bili pravi rasadnik vrsnih fudbalera, a imena Salema i Vahida Halilhodžića, Hasana Salihamidžića, zvijezda evropskog i svjetskog nogometa, kao i imena Tufeka, braće Tatar, Stojića, Pelića, samo su vrh izdanka jablaničke škole fudbala. 
Nedavni primjer uspjeha ovog kluba je osvajanje "Čelendžer Kupa” na Holand Kupu u Almeri, Holandija, kada su jablanički dječaci u predpionirskoj i pionirskoj selekciji nadigrali vršnjake iz 20 najrazvijenih zemalja svijeta. Time su dostojno predstavili bosanskohercegovački nogomet u cjelini.
Orijentacija FK Turbina je na razvoju omladinske škole fudbala, koja broji preko 300 dječaka u svim selekcijama i kategorijama.

## Uspjesi 
***Druga liga FBiH - Jug**
****Datoteka:Cup Winner.png (1)**: 2013/14.

## Plasman po sezonama 
## Poznati igrači
* Vahid Halilhodžić
* Hasan Salihamidžić

## Reference
## Vanjski linkovi 
* FK Turbina Jablanica na soccerway.com
* FK Turbina Jablanica na transfermarkt.com

Kategorija:Nogometni klubovi u Bosni i Hercegovini
Kategorija:Nogometni klubovi osnovani 1947.